
	Comisia pentru agricultură, silvicultură, industrie alimentară şi servicii  specifice
	
	Bucureşti,  04.04.2011
 Nr.24/227


Prezentul raport înlocuieşte în totalitate raportul 

transmis cu adresa nr.24/760/25.11.2010
RAPORT  ÎNLOCUITOR
asupra proiectului de Lege privind acordarea formelor de sprijin restante în sectorul vegetal

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege privind acordarea formelor de sprijin financiar restante în sectorul vegetal, transmis cu adresa nr.PL. x 541 din 9 noiembrie 2010 şi înregistrată cu nr.24/706/11.11.2010.
În şedinţa din data de 15.02.2011, plenul Camerei Deputaţilor, a hotărât retrimiterea la comisie a proiectului de lege, în vederea întocmirii unui raport înlocuitor. 

 La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Proiectul de lege are ca obiect de reglementare acordarea formelor de sprijin financiar restante pe anul 2009, producătorilor agricoli din sectorul vegetal, resursele financiare aferente măsurilor de sprijin urmând să se asigure de la bugetul de stat, în limita prevederilor bugetare ale Ministerului Agriculturii şi Dezvoltării Rurale, pe anul 2010. 
La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Adrian Rădulescu - secretar de stat în cadrul Ministerului Agriculturii şi Dezvoltării Rurale.

Proiectul de lege privind acordarea de sprijin financiar restante în sectorul vegetal face parte din categoria legilor ordinare, potrivit prevederilor art.73 din Constituţia României, republicată.

La lucrările Comisiei au fost prezenţi 23 de deputaţi, din totalul de 27 membri ai comisiei.

Raportul Comisiei a fost adoptat în unanimitate, în şedinţa din 30 martie 2011.

Proiectul de lege a fost adoptat  de Senat în şedinţa din 6 octombrie 2010.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisia propune admiterea cu completări şi completări a proiectului de lege. 
 AMENDAMENTE ADMISE 
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

privind acordarea formelor de sprijin financiar restante în sectorul vegetal


	LEGE

privind acordarea formelor de ajutoare de stat restante în sectorul vegetal

Deputat PD-L – Stelian Fuia 
	Ca urmare a modificărilor intervenite în textul legii. 
 

	2. 
	Art.1.- Prezenta lege reglementează nivelul sprijinului financiar restant pe anul 2009 care se acordă producătorilor agricoli din sectorul vegetal pentru activităţile cuprinse în anexă, care face parte integrantă din prezenta lege.


	Art.1.- Prezenta lege reglementează nivelul formelor de ajutoare de stat restante pe anul 2009 care se acordă producătorilor agricoli din sectorul vegetal, în 2011,  pentru activităţile cuprinse în anexă, care face parte integrantă din prezenta lege.

Deputat Independent – Ioan Munteanu 

Deputat PSD+PC – Gheorghe Antochi 
	Pentru corectitudinea redactării. 
Prin sintagma „ajutoare de stat existente” se înţelege că aceste ajutoare se puteau acorda până la sfârşitul anului 2009, conform legii.

	3. 
	Art.2.- Acordarea sprijinului financiar restant, pentru anul 2009, se acordă beneficiarilor prevăzuţi în Ordonanţa de urgenţă a Guvernului nr. 123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor financiare şi al organizării şi sistematizării teritoriului, aprobată cu modificări şi completări prin Legea nr.125/2007, cu modificările şi completările ulterioare. 
	Se elimină.
Deputat Independent – Ioan Munteanu 

Deputat PSD+PC – Ion Dumitru
	Ordonanţa de urgenţă a Guvernului nr. 123/2006 a fost abrogată prin Legea nr. 281/2010.

	4. 
	Art.3.- Resursele financiare aferente măsurilor de sprijin restante pentru anul 2009, care se acordă producătorilor agricoli din sectorul vegetal, se asigură de la bugetul de stat, în limita prevederilor bugetare ale Ministerului Agriculturii şi Dezvoltării Rurale pentru anul 2010.


	Art.2.- Resursele financiare aferente ajutorului de stat prevăzut pentru anul 2009, care se acordă producătorilor agricoli din sectorul vegetal, în 2011, se asigură din bugetul Ministerului Agriculturii şi Dezvoltării Rurale pentru anul 2011, în limita prevederilor bugetare.

Deputat Independent – Ioan Munteanu 

Deputat PSD+PC – Gheorghe Antochi
	Pentru corectitudinea redactării.

	5. 
	Art.4.- Normele metodologice pentru acordarea producătorilor agricoli a sprijinului financiar restant al statului, pe anul 2009, pentru soia convenţională, soia şi orez valorificate pe piaţă, în scopul creşterii producţiei şi a indicilor de calitate se aprobă prin Hotărâre a Guvernului, la propunerea Ministerului Agriculturii şi Dezvoltării Rurale, în termen de 45 de zile de la data intrării în vigoare a prezentei legi.


	       Art.3.- Normele metodologice pentru acordarea producătorilor agricoli a ajutorului de stat restant, pe anul 2009, pentru sfecla de zahăr, orez şi soia convenţională valorificate pe piaţă, în scopul creşterii producţiei şi a indicilor de calitate se aprobă prin Hotărâre a Guvernului, la propunerea Ministerului Agriculturii şi Dezvoltării Rurale, în termen de 45 de zile de la data intrării în vigoare a prezentei legi.

Deputat PD-L – Stelian Fuia 

Deputat UDMR – Kelemen Atilla 
	Pentru corectitudinea redactării. 

	6. 
	
	Titlul anexei se modifică şi va avea următorul cuprins:


	


Comisia a propus aprobarea proiectului cu 23 voturi pentru,  0  voturi împotrivă şi 0 abţineri.

PREŞEDINTE,







SECRETAR,

 

Dr. ing.Stelian FUIA




         Vasile MOCANU  

Consilier Anton Păştinaru

Anexă 

Activităţile pentru care se acordă ajutorul de stat prevăzut, pentru anul 2009,
 producătorilor agricoli din sectorul vegetal, precum şi cuantumul acestuia
	Nr.

crt.
	Denumirea activităţii
	Cuantumul sprijinului

lei/to

	1.
	Susţinere producţie marfă

sfeclă de zahăr
	      30

	2.
	Susţinere producţie marfă

orez
	500 (pentru o producţie de 3.000 kg/ha)

	3.
	Susţinere producţie marfă

soia
	300 (pentru o producţie de 1.500 kg/ha)

